Ihan mahdoton jäärä! Valtakunnan valloittanut Mielensäpahoittaja on kirjailija Tuomas Kyrön luoma hahmo. Niin hauska ja viisas, niin tosi ja tarpeellinen ja samalla, myönnetään pois, ihan mahdoton jäärä. Tapahtuu näinä aikoina, keväisen jäittenlähdön ja jouluviikkojen välillä. Tarinan hersyvä huumori on taitettu elämän pohjimmaisella haikeudella, komedian sävyt ovat syvästi suomalaisia. Keskiössä isä, jonka mieli niin helposti pahoittuu. Isän voinnista ja touhuista on alituiseen huolissaan hänen aikuinen poikansa. Seija Holman dramatisointi pohjautuu Tuomas Kyrön teoksiin Mielensäpahoittaja, Mielensäpahoittaja ja ruskea kastike ja Miniä. ​Mausteena käytetty myös kirjailijan Helsingin Sanomissa ilmestyneitä kolumneja. Rooleissa nähdään Esko Roine ja Aimo Räsänen.
Tervetuloa kulttuuritalo Orrelaan koko perheellä rakentelemaan legoilla ja duploilla. Paikalla myös piirustus- ja värityspiste, lego-aiheinen minikirjasto sekä Panttilan Palikan irtopalamyynti. Kirjaston järjestämät satuhetket klo 11 ja klo 13. Järjestäjinä Meidän kylän kulttuuria -hanke, Teuvan kirjasto sekä Panttilan Palikka
Koko perheen lego-tapahtuma kulttuuritalo Orrelassa
Jo yli 35 vuotta omilla poluillaan viilettänyt showryhmä Semmarit nähdään vuosien tauon jälkeen Ooppera-areenalla. Semmarit on tullut tunnetuksi moniulotteisesta esiintymisestään; ryhmän näyttävä live-show on omalaatuinen yhdistelmä rokkibändin keikkaa, mieskuorokonserttia, nykytanssiesitystä ja vanhan ajan iltamaperinnettä. Semmarit luo itse kaiken musiikkinsa ja maalailee tunnemaisemia rohkeasti suurella siveltimellä. ​Urallaan Semmarit on esiintynyt mm. Pekingissä, Hollywoodissa, Edinburghissa, Lissabonissa ja Nurmossa. ​
Tule kanssamme viettämään talvista päivää kansallispukua tuuletellen kello 12-15. Pukeudu siis kansallis- tai perinnepukuusi tai johonkin sen osaan ja osallistu kanssamme tapahtumaan. Kokoontuminen urheilukentän parkkipaikalla. Lumi- ja latutilanteen mukaan hiihtelemme tai kävelemme yhteisen lenkin. Varaa siis jalkineet sitä mukaa. Urheilukentän WC on avoinna ja tarjolla osallistujille makkaraa ja lämmintä mehua. Tapahtuma on maksuton ja kaikille avoin.
Kansallis- tai perinnepuvun tuuletuspäivä
Saamme vieraaksemme ke 18.2.26 satutuokioon Boreal Hanmoodo Kauhajoki-seurasta Joni Kalmarin. Joni esittelee erilaisia lajille tyypillisiä tekniikoita ja pitää lapsille sopivan esityksen. Boreal Hanmoodo on kamppailulaji, johon kuuluvat olennaisena osana rauhallisuus, ystävällisyys ja kunnioitus. Päivi Samppala lukee Turtles-sadun. Päivin oma Turtles-näyttely on Keitaan vitriinissä. Kaikki kotona olevat myös mukaan tähän harvinaislaatuiseen tuokioon! Tervetuloa!
Boreal Hanmoodo-satutuokio ke 18.2.2026 klo 9.30 Jalasjärven kirjastossa!
Tomi Markkolan ura on ollut nousujohteinen tasaisen varmasti. Uraan mahtuu niin Tangokuninkaan kruunu, Syksyn Sävel edustus, Vuoden miesartistin titteli kuin Iskelmä Finlandia -yleisöäänestyksen voittokin. Tomi on ollut tangokuninkuuden jälkeen yksi Suomen suosituimmista miesartisteista. Vuosien saatossa Tomi on ollut mukana monessa. Vuonna 2001 Tomi otti osaa Syksyn Säveleen ja vuonna 2002 hän oli Tapsan Tahtien Iskelmä Finlandian saajaksi. Voittoa ei tullut, mutta yleisöäänestyksessä Tomi otti kuitenkin ylivoimaisesti ykkössijan. Vuonna 2005 hänet valittiin Vuoden Tanssittajaksi, valinnan tekivät Tätä Suomi Tanssii -listan musiikkijuontajat. Myös levytyksistä hänet on palkittu – mainittakoon niistä kultalevyrajan rikkoutuminen ja neljä Kuukauden levy -palkintoa. Tomi kiertää Suomea Kipinä -orkesterin kanssa.
Festivaalitanssit avaa Ilmajoen Musiikkijuhlien kesän 2026 tapahtuman
Ennakkolippu: 39 €, opiskelija ennakko: 32 €, ovelta: 43 €/36 €, ryhmälippu (min.10 hlöä): 37 €
Heikki Hela, Mia Vuorela, Kaisa Hela ja Jani Johansson tihkuvat pöhköyttä Suomen kantaesityksenä nähtävässä Dracula – verimmäinen totuus -komediassa Seinäjoen kaupunginteatterin kesänäyttämöllä Törnävänsaaressa. Legendaarisen vampyyrimetsästäjän, professori Van Helsingin mielestä Bram Stokerin Dracula-kauhuromaanissa (1897) oikeastaan mikään ei mennyt niin kuin piti. Hän on päättänyt tuoda totuuden ilmi ja jostain mystisestä syystä aloittaa valistustyön Seinäjoelta — ja kohteena vieläpä kesäteatteriyleisö! Kyllä! Professori on palkannut avukseen kolme huippunäyttelijää, mutta ennen kuin luento edes alkaa, on trio jo sössinyt lähes kaiken. Pystytäänkö Dracula toteuttamaan kolmella näyttelijällä? Mikä määrä peruukkeja on liikaa? Ja suurin kysymys: voiko pimeyttä näytellä auringonvalossa? Dracula-komedia on heittäytymisen, pöhköyden, röyhkeyden ja hulvattomien hahmojen juhlaa kaikille vampyyrifaneille, ja varsinkin heille, jotka inhoavat vampyyritarinoita! Rooleissa hehkuvat Heikki Hela, Kaisa Hela, Jani Johansson ja Mia Vuorela. Goottiestetiikan, vauhdin ja kauhunsekaisen kohelluksen yhteen solmii ohjaaja Miika Muranen ja luvassa on kesän hurjimmat naurut! Brittiläinen Le Navet Bete -teatteriryhmä ensiesitti Dracula: The Bloody Truth -komedian vuonna 2017 Devonissa, Iso-Britanniassa. Törnävän kesäteatterin kantaesityksen suomeksi punoo Mikko Koivusalo.
Dracula - verimmäinen totuus -komedia Törnävän kesäteatterissa.
Dracula - verimmäinen totuus | Törnävän kesäteatteri
ISOVIHA Pirkitta Ivan ja Katariina_KuvaJussi Niukkala (1).jpg
Väkevä ja ajankohtainen ooppera tuo vihan vuodet ja esivanhempiemme kohtalot jälleen Kyrönjoen rantaan. Isoviha on ravisteleva ja ravitseva kertomus perhesiteistä, äidinrakkaudesta, sitkeydestä ja yhteistyön voimasta aikana, jolloin Venäjän brutaali hyökkäyssota Suomeen poltti Pohjanmaan mustalle mullalle. Musiikki: Uljas Pulkkis Libretto: Anneli Kanto Ohjaus: Tuomas Parkkinen Rooleissa: Wilhelmina Thómasdóttir, Erica Back, Reetta Haavisto, Jasper Leppänen, Rolf Broman, Tomi Punkeri ja Minja Rantalainen sekä Ilmajoen Musiikkijuhlien Oopperakuoro ja Ilmajoen Musiikkijuhlien lapsi- ja nuorisokuoro Teosesittelyt ennen oopperaa Oopperan esityspäivinä on mahdollisuus osallistua teosesittelyyn ja taitelija haastatteluun. Klo 13 alkavina esityspäivinä teosesittely alkaa klo 12:25 ja päättyy 12:45. Klo 18 alkavina esityspäivinä esittely on klo 17:25-17:45. Teosesittelyt tapahtuvat Ilkan teltalla. ​Huom.! Ensi-iltana 5.6. EI teosesittelyä